Когато мислим за класически произведения на изкуството,
най-популярната среда, която си представяме е музея.
Но това, което често забравяме е, че голяма част от това изкуство
не е създадено за музеите.
Какво се случва на произведение на изкуството,
когато се извади от първоначалния си контекст?
Вземете например, статуята на Давид на Микеланджело,
изобразяваща момчето-герой, което убива гигантът филистинец, Голиат,
въоръжено само със смелост и прашка.
Когато Микеланджело започва да дълбае чист блок от бял мрамор,
за да пресъздаде тази известна библейска история,
град Флоренция смята да постави завършения продукт
на покрива на голямата си катедрала.
Не само 17-футовата статуя
ще бъде лесно забележима при тази височина,
но и поставянето ѝ с още 11 статуи
на герои от Стария завет, надвесени над наблюдателите,
ще има силно религиозно значение,
карайки наблюдателя да се взира с възхищение в небесата.
Но докато Микеланджело завърши творбата през 1504,
плановете за другите статуи се провалят
и градът осъзнава, че вдигането на такава огромна скулптура на покрива
ще бъде по-трудно, отколкото са си мислили.
Освен това, статуята е толкова детайлна и приличаща на жива,
до изпъкналите вени на ръката на Давид
и решителността на лицето му,
че било срамота да се крие толкова далеч от окото на наблюдателя.
Съвет от политици и хора на изкуството
се събира, за да намери ново местоположение на статуята.
В крайна сметка, гласуват да я поставят пред Палацо дела Синьория,
общинската сграда и мястото, където се помещава новото републиканско правителство.
Тази нова локация трансформира значението на статуята.
Семейство Медичи, които от поколения ръководят града
чрез контрол върху банкирането, наскоро са изпратени в изгнание
и Флоренция сега е свободен град,
заплашен от всички страни от богати и силни конкуренти.
Давид, сега символ на геройска съпротива срещу съкрушителните трудности,
е поставен със своя напрегнат поглед,
сега строго предупреждение, обърнато в посока Рим,
домът на Кардинал Джовани ди Медичи.
Въпреки че статуята сама по себе си не е променяна,
местоположението ѝ променя почти всеки неин аспект
от религиозно към политическо значение.
Въпреки че копие на Давид все още стои в Палацо,
оригиналната статуя е преместена през 1873
в Галерията на академията, където е и днес.
В подредената, тиха среда на музея,
заедно с много полузавършени скулптури на Микеланджело,
откритите религиозни и политически интерпретации отпадат
и се изместват от откъснато разсъждение върху
художествените и технически умения на Микеланджело.
Но дори и тук, наблюдателният зрител може да забележи,
че главата на Давид и ръката му изглеждат непропорционално големи,
напомняне, че те са направени да се гледат от долу.
И така, не само контекста променя значението
и интерпретацията на дадена творба през годините,
а понякога може да накара историята да се появи отново
по най-неочакваните начини.